cyanic-selkie/wikianc huggingface dataset:
Pajèsere Basche
Polìteche basche
Le legge viggende dìcene ca 'a Comunità Autonome jè furmate da 'na federazione de le ttrè provinge costituende, ca onne sembre guvernate quiste territorie, fine d'a lòre aunione ad 'a Castiglia jndr'ô 1200, cu le proprie legge, canosciute cumme 'u sistemee de le fueros. Quèste autonomie, simile a quèdde ca tène 'a Navarra, ha state limitate jndr'ô XIX sèchele, suspese totalmende sutte 'a dittature de Franco, ma ha state restaurate d'a costituzione spagnole d'u 1978.
Santorso
Santorso éte 'nu comune tagliáne de 5.561 crestiáne.
ISO 3166-2:SG
ISO 3166-2:SG ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Singapore
ISO 3166-2:SL
ISO 3166-2:SL ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a Sierra Leone
Caprarica de Lecce
Caprarica di Lecce éte 'nu comune tagliáne de 2.802 crestiáne.
Nuttate de Tarde
"Tarde, e 'a nuttate de l'11-12 novemmre 1940, avessera essere arrecurdate pe sembre, pe avè demostrate 'na vote pe tutte cumme 'a Marine ave jndr'à flotte aerée l'arma soje cchiù devestande."
- Ammiraglie Andrew Cunningham
Cu nuttate de Tarde ce se referisce a 'nu attacche aerée d'a seconda uerre mundiale ca ave successe jndr'à nuttate 'mbrà l'11 e 'u 12 novemmre 1940.
Jndr'à quedda date 'a flotte navale d'a Reggia Marine Tagliane, ca s'acchiave jndr'à 'u Puèrte de Tarde, avìe grave danne pe colpe de 'nu bombardamende forte forte a opere d'a flotte aerée d'a Royal Navy brittanneche.
Premesse
'A base navale de Tarde, accussì cumme tutte le base navale tagliane, ere attrezzate a cumme se deve pa reparazione de le aunità scuasciate, grazie soprattutte a 'a disponibbilità de granne bacine de carenagge, e a 'a presenze jndr'à l'arsenale sue de tutte le pezze de recambie pe le macchinarie e le arme.
Comungue se rescondravane grave carenze pe tutte quidde ca riguardave 'a protezzione condraerée e 'a protezzione andisiluramende de le nave jndr'à 'u puérte: le battarie condraerée erane combletamende insufficiende sie cumme numere ca cumme calibro, e a quiste se avere aggiungere 'a scarsa protezzione de notte avute da 'u fatte ca non ge stavane radar, e quinde 'a rivelazione de evenduale aerée ostile ca se avvicinavane ere affidate a de le proietture vicchie de portata scarse, guidate da aerofone ca resalivane a 'a prima uerre mundiale.
Pe quanne arreuarde 'a protezzione andisilure, queste ere affidate a le rezze ande-silure, pure lore erane picche assaije pe colpe d'a scarsità de le materie prime ca ere 'nu gruésse probbleme de l'industrie tagliane: se facevane infatte 3 600 metre de rezze a 'u mese, da distribbuì jndr'à tutte le base militare tagliane, e de le 2 800 metre commissionate pa protezzione de le nave ormeggiate jndr'à 'u Mare Granne sulamende 'nu picche cchiù d'a metà avere arrevate a destinazione e, assaije de chiste non g'averene state angore stennute.
Scenarie
Chiste erane longhe 238 metre, putevane sviluppà 'na velocità massime de 30 node e tenévane 'nu dislocamende de 41 300 t standàrd. 'U pese comblessive d'a corazzatture sulamende ere de 13 600 t. L'armamende ere fatte da nove cannune da 381/50 mm mi se sus a ttre torre trinate, da 12 cannune da 152/55 mm e da 12 cannune da 90/50 mm. Stavane pure 4 cannune da 120/40 mm pu tire illuminande, 20 mitragliere andiaerée da 37/54 mm e 30 da 20/65 mm.
Doje mise cchiù tarde le truppe tagliane traserene jndr'à l'Epire, jndr'à l'ambite d'a Uerre Greche-Tagliane, costringenne 'a Granne Bretagne a 'mbegnarse militarmende a 'u fianghe d'a Grecie, sie pe evità ca le tagliane spicciassere pe condrollà 'u mare Eggée, mettenne accussìe in pericole 'a securezze de Alessandrie d'Eggitte, sie pe scoraggià 'a Turchie da 'u trasè jndr'à 'u conflitte cumme alleate de l'Asse.
Stu fatte purtò 'n'aumende forte assaije d'u numere de convoglie maritteme brittanece ca partivane da l'Eggitte, pe conzendìe 'nu sembre crescende refornimende de materiale de uerre a le porte grecie e a l'isole de Malte, roccaforte britanneche strateggeche 'mbrà 'a Sicilie e 'a Tunisie, vecine 'a quale passavane le convoglie marittime tagliane ca averena scè in Libbie. 'A vicinanze de Tarde a ste manovre preoccupò assaije probbie l'ammiraglie brittanneche, purcé le nave tagliane ca facevane base putevane raggiungere e scuascià jndr'à 'nu mode facile-facile le convoglie maritteme brittannece in navigazzione.
L'operazzione Judgement
'U pomerigge d'u 6 novemmre 1940 l'operazzione accumenzò: le nave da battagghie Malaya, Ramillies, Valiant e Warspite, 'a portaeréeIllustrious, le 'ngrociature Gloucester e York e 13 cacciatorpediniere parterene da Alessandrie d'Eggitte dirette verse Malte, addò stave parcheggiate 'a portaerée Eagle.
'U 8 novvemre, allarmate da ste manovre jndr'à 'u Mare Mediterranée, 'u Comande supreme d'a Marine Tagliàne mannò aunità cacciatorpediniere, torpediniere e sommerggibbile de pattugghie jndr'à 'u canale de Sicilie, invece jndr'à base de Tarde avenìe fatte congendrà 'u gruésse d'a forze navale tagliàne.
Le recognizziune de le aerée brittannece sus a Tarde se allungarene 'nzigne 'a sere de l'11 novemmre, quanne 'a Royal Navy avere sapute ca jndr'à le doje rade d'u puérte de Tarde se averene accucchiate le nave da battagghie Andrea Doria, Caio Duilio, Conde de Cavour, Giulio Cesare, Littorio e Vittorio Veneto, le 'ngrociature pesande Bolzano, Fiume, Gorizia, Pola, Trento, Trieste e Zara, le doje 'ngrociature leggere Luigge de Savoie Duche de le Abbruzze e Gesèppe Garibaldi e 'nu sacche de cacciatorpediniere. Pe cità 'n'espressione de l'ammiraglie Andrew Cunningham: «Tutte le faggiane stavane jndr'à 'u nide».
Pe defennere 'u puérte averene state previste 87 ballune de sbarramende, ma le condiziune cattive d'u clime de le sciurne apprime ne averene strazzate 60 e non ge s'averene putute angore cangià purcé mangave l'idroggene.
Le aunità navale stavane prutette da rezze parasilure, ma de le 8.600 metre ca servivane pe 'na difese efficace, avérene state mise sulamende 4 200 metre. Ste rezze erane 'u stesse stennute pe 10 metre sulamende sotte a 'u levélle d'u mare, lassanne cioé 'nu spazie senze protezzione 'mbrà le rezze e 'u funnale. L'ammiraglie de squadre Inigo Campioni avere pure richieste ca le rezze parasilure avenessere sistemate a 'na distanze da le nave sue tale da puté salpà veloce veloce, senze apprime ca s'averena luà le protezziune.
L'attacche a 'a base de Tarde avére state programmate pu 21 ottommre, in onore de l'anniversarie d'a battagghie de Trafalgar, ma pe probbleme tecnice a borde de l ' Illustrious l'attacche avenìe spustate nnande a l'11 novemmre.
Arrevate a l'obbiettive quacche minute apprime de le ore 23:00, avenèrene accolte da 'nu fuéche de sbarramende putende probbie. Doje bengaliere accumenzarene a langià le bengale sus 'a sponde oriendale d'u Mare Granne pe illuminà le profile de le bersaglie, mendre seie aerosilurande Fairey Swordfish accumenzarene a scennere a quote de siluramende. 'Nu prime aerée, ca avenìe pò abbattute, sgangiò 'nu selure condre 'a Conde de Cavour, sbunnanne 'a fiangate sinistre, otre e ddoje appundarene condre a l ' Andrea Doria, senze però ca l'averene pigghiate.
Condemboraneamende quattre aerosilurande, armate cu bombe, danneggiarene le cacciatorpediniere Libeccio e Pessagno, bumbardarene le deposite de carburande e scuasciarene doje idrovolande.
A le 23:15 doje aerosilurande attaccarene condemboraneamende 'a Littorie, colpennele sie a dritte ca a sinistre, invece l'urteme Swordfish sgangiò inutilmende 'nu silure condre 'a Vittorio Venete.
A le 23:20 le aerée d'a prime ondate se ritirarene, ma a le 23:30 arrevarene le aerée d'a seconda ondate. Pure ca stave 'u fuéche de sbarramende, 'nu prime Swordfish sgangiò 'nu silure condre 'a Caio Duilie pigghiannela a dritte, mendre doje aerosilurande culpirene 'a Littorie. 'N'otre aerée pundò 'a Vittorio Venete ca pure sta vote avenìe resparmiate, mendre 'nu seconde Swordfish avenìe scettate 'nderre jndr'à 'u tendative de attaccà 'a Gorizia.
Infine 'n'urteme attacche danneggiò seriamende 'u 'ngrociatore Trende. Le urteme aerée se retirarene a le 0:30 d'u 12 novemmre: l'attacche condre a Tarde avere spicciate. Jndr'à 90 minute le aerosilurande d'a Royal Navy averene fatte 'nu sbuénne de danne, purcé metà de le nave da battagghie tagliàne avèrene state mise fore combattimende. 'U bilange avérene state de 58 muérte, 32 de le quale sus 'a Littorie, e 581 ferite, seie nave da uerre danneggiate (3 corazzate - 'a Cavour jndr'à 'nu mode accussì grave ca non ge repigghiò cchiù servizie - 1 'ngrociatore e 2 cacciatorpediniere), e 'nu sacche de danne a le 'nstallazziune de terre. Stritte stritte, pe mutive de nature militare, 'u bollettine de uerre d'u Comande Supreme nº 158 d'u 12 novemmre 1940:
- Bollettine de uerre d'u Comande Supreme nº 158 d'u 12 novemmre 1940
'U resultate de l'ingursione demustrò soprattutte 'na cose, quande ere sbagliate 'a convinzione seconne 'a quale le aerosilurande non g'avessere putute culpì le nave a 'u 'nderne de le base, pu fatte ca stavane le funnale vasce, ma soprattutte signò 'nu punde de svolte jndr'à le strateggie d'a uerre sus a 'u mare, affidanne a l'aviazzione e quinde a le portaerée 'nu ruole funnamendale jndr'à le uerre future. A Tarde scìe pure l'addette militare ca stave jndr'à l'ambassciate giapponese a Rome cu 'u 'ngareche de pigghià 'nu sbuénne de 'mbormaziune sus a 'u raid purcé pure lore ste pruggettavane 'n'attacche uguale uguale condre a le State Aunìte d'Americhe sus a 'u puérte de Pearl Harbour pe l'anne sc'avene.
'A 'ngursione jndr'à 'u strette de Otrande
Condemboraneamende a l'attacche de Tarde, 'a sere de l'11 novemmre, atturne a le ore 18:00, 'nu picche de 'ngrociature e cacciatorpediniere 'nglise se staccarene da 'a flotte prengepàle pe scé verse 'u Canale d'Otrande, addò s'avere 'ndercettà 'u traffeche tagliàne verse l'Albanie.
Effette
L'effette prengepàle avere state quidde ca 'a flotte d'a marine tagliàne ca rumanìe avenìe spustate a Napule. Comungue, nonostande 'u colpe tuéste tuéste, 'a Marine tagliàne non g'avenìe sconfitte combletamende e 'u facìe vedè jndr'à battagghie de Cape Teulade.
Provinge de Treviso
'A Provinge de Treviso ète na provinge d'u Veneto de 880.295 crestiáne. 'A provinge de Treviso confine a nord cu 'a provinge de Belluno, a est cu 'a provinge de Pordenone, a sud cu quedde de Venezia e de Padova, e a ovest cu quedde de Viscenze.
Lènga tedesche
'U tedesche ète 'na lènga indoeuropea appartenènde ad 'u rame occidendale de lle lènghe germaneche.
Ète 'a lènga ccu 'u cchiù granne numere de parlande native de ll'Aunìone europèe, parlate cumme prime lènga e recanosciute cumme lènga ufficiale jndr'â Germanie, jndr'â ll'Austrie, jndr'ô Lussemburghe, jndr'ô Belge, jndr'ô Liechtenstein ed jndr'â Svizzere addò, specialmènde jndr'â vanne settendrionale, se parle 'na variande canosciute cumme svizzere tedesche.
A lle 'nderne d'u gruppe germaneche ète 'a lènga cchiù diffuse jndr'ô munne nnande a lle 'nglise.
Parendele ccu otre lènghe germaneche
Ce sonde assaje parole tedesche ca sonde mbarendate ccu quèdde 'nglisie (recordande ca le doje lènghe fàcene parte d'a stesse famigghie lènguisteche). Assaje de lòre sonde facilmènde idendifecabbele e tènene pratecamènde ô stesse segnefecate. 'Mbarticolare alcune parole condrassignate ccu * se pronungiane jndr'ô stesse mode me avènene scritte jindre 'nu mode deverse.
Alcune parole tènene conzonande deverse jindre quiste lènghe e stù fatte ète dovute ad 'a rotazione conzonandeche de ll'ìrte tedesche. Pe' esembie jindre assaje parole 'mbarendate 'a consonande "b" 'ndervocaleche d'u tedesche ète rese d'a "v" de lle 'nglise.
Tedesche: Liebe (amore) >> 'Nglise: love Tedesche: geben (dare) >> 'Nglise: (to) give
Quiste avvène inoltre ccu 'a sibilande "ff" ca jndr'â lle 'nglise ète rese ccu "p" e jndr'â "ss" ca jndr'ô 'nglise ète rese ccu "t"
Tedesche: Schiff (sckife) >> 'Nglise: ship
Tedesche: lassen (lassà) >> 'Nglise: let
Torine
Torino éte 'nu comune tagliáne de 900.569 crestiáne.
Lènga tedesche
Parendele ccu otre lènghe germaneche
Combrondanne 'a lènga olannese ccu quèdde tedesche e quèdde 'nglise se pòte ccu tramìende jindre jèdde 'nu "grade" 'ndermedie. Sckaffame ttré semblice esembie ccu osserve ô cange conzonandeche:
Pure jndr'â grammateche se pòte ccu tramìende quèste caratteristeche: l'olannese 'nfatte conzerve alcune declinazione e coniugazione caratteristeche d'u tedesche, me jindre assaje case se ausane forme semblifecate cumme jndr'ô 'nglise.
Pur essenne 'na lènga germaneche muderne 'u tedesche hé cunzervate cchiù caratteristeche de lle lènghe indoeuropee andìche respette ad otre lènghe indoeuropee muderne, pe' eseesembie le case e ttré genere, ca 'a fàcene devendà pe' alcune verse paragonabbele a lènghe cumme 'u latine, pure ce non g'ète state accussì conzervative cumme, pe' esembie, le lènghe slave, ca jindre alcune case tènene cchiù case d'ô stesse latine ('a lènga pulacche tène sètte case: hé perse l'ablative, me hé conzervate strumendale e locative ca 'u latine classeche avève già perse).
Destrebuzzione sciugrafeche
Jndr'â Itaglie 'u tedesche ète recanosciute cumme lènga ufficiale reggionale 'nzieme a 'u tagliáne jndr'ô Trendine-Ìrte Adige, addò avène parlate prevalentemènde (sule) jndr'â Provinge autonome de Bolzano. Tène pure 'ô status de couffecialetate jndr'â Val Canale jndr'ô Friuli-Venezia Giulia.
Dialètte ascrivibbèle ad 'a famigghie lènguisteche d'u tedesche sonde parlate da lle minoranze walser d'u Piemonte e d'a Valle d'Aosta, da quèdde mochene d'u Trendìne e da quèdde carnico-germaneche de Sauris, Timau jndr'ô Friuli e Sappada jndr'ô Veneto. Sembre ad 'a famigghie de lle lènghe germaneche appartène 'a lènga cimbre, parlate d'a minoranze lènguisteche de le cimbre ca se iacchije 'mbrà Veneto e Trendìne.
'U tedesche avène pure parlate jindre vanne d'a Romanie, d'a Pulonie (Voivodate de Opole), de ll'Alsazie e d'a Lorene (Frange) ed ète parlate jndr'â lle Statère Aunìte jndr'â statère de Nuève York, Pennsylvania e Ohio. Pure ex possedimènde coloniale d'a Germanie, cumme pe' esembie 'a Namibie, tènene 'na segnefecative percenduale d'a popolazzione ca angore ôsce parle 'u tedesche.
Ccu cirche 112 miglione de parlande destrebbuite jindre 38 statère ète 'na lènga pluricendreche cumme le 'nglise. Ce sonde isole lènguisteche jindre totte le continènde e alcune de quèste comunetate ce stonne da deverse sèchele.
Seconne Ethnologue, 'a lènga tedesche ète 'a 11ª lènga parlate cumme prime lènga pe' dimenzione; jèdde ète parlate jindre comblessivamènde 43 pajèsere da 90,3 miglione de crestiáne.
Fornace (TN)
Fornace éte 'nu comune tagliáne de 1.166 crestiáne.
Sala Consilina
Sala Consilina éte 'nu comune tagliáne de 12.726 crestiáne.
ISO 3166-2:BO
ISO 3166-2:BO ète 'n'ISO stàndàrd ca dìce le codece sciugrafece: Jè 'nu sotto 'nzieme de l' ISO 3166-2 ca s'applechesce a Bolivia.
Centuripe
Centuripe éte 'nu comune tagliáne de 5.775 crestiáne.
Sorano
Sorano éte 'nu comune tagliáne de 3.955 crestiáne.
Portobuffolé
Portobuffolé éte 'nu comune tagliáne de 739 crestiáne.
Afriche
L'Africa jè 'u terze continende pè estenzione dope l'Asie e le Americhe. 'A soje superficie, pare a 30.227.467 km², rappresende 'u 20,2% de totte le terre emerse d'u munne; le soje abitande (cchiù de 920.000.000 a 'u 2005) sonde cirche 'nu settime d'a popolazziune mundiale. L'Africa jè delimitate a Nord da 'u mar Mediterranee, a Ovest da l'oceane Atlàndeche, a Sud da l'oceane Antartiche e a Est da l'oceane Indiane. A Nord-Est jè scucchiáte da l'Asie da l'artificiale Canale de Suez. Jè traversate da l'equatore e caratterizzate da 'na granna varietà de clime.
Etimologgije
'U termine Africa segnefeche "terre de le Afre", nome de alcune gende ca stavane jndr'ô Nord Africa vicine a Cartagine. 'U nome Afre jè generalmende cullegate cu l'etime fenicie afar, "polvere", ma 'na recende teorie culleghe jidde ad 'a parole berbere ifri n Qya (ca vò ccu dìce grotte de Qya) o Ifran, ca segnefeche "grotte".
Otre etimologije proposte pè l'andiche nome "Africa":
Sciugrafije
'U continende africane jè principalmende oriendate sus a 'nu asse nord-sud, tène 'na forme tozze, da 'u sviluppe costiere picche articolate, ce pare triangolare, cchiù larghe jndr'à parte settentrionale ca se addìleche 'n corrispondenze d'a zone a sud de l'Equatore. 'U continende jè combletamende circunnate da 'u mare cu le eccezziune de 'na piccele zone 'n corrispondenze de l'istme de Suez, a nord jè vagnate da 'u mar Mediterranee, a est da 'u mar Russe e da l'oceane Indiane, a ovest da l'oceane Atlàndeche.
Le uniche cullegaminde cu le otre continende sonde rappresendate d'a penisole d'u Sinai ca le aunisce a l'Eurasie. 'U stritte de Gibilterre e 'u canale de Sicilie ô scucchiáne da l'Europe. 'A distanze da 'u punde cchiù settentrionale (Ras ben Sakka, subbete a ovest de Cap Blanc, jndr'à Tunisie, a 37°21' N) a 'u punde cchiù meridionale (Cape Agulhas jndr'ô Sudafriche, a 34°51'15" S) jè pare a cirche 8.000 km mendre da 'u punde cchiù occidentale (Cape Verde, a 17°33'22" O) a quidde cchiù oriendale (Ras Hafun jndr'à Somalie, 51°27'52" E) jè pare a cirche 7.400 km.
'U state cciù granne d'u continende jè 'u Sudan mendre quidde cchiù piccenne sonde le Seychelles, 'nu arcipelaghe a 'u larghe d'a coste oriendale. 'U state cchiù piccenne sus 'a terreferme jè 'nvece 'u Gambia.
Morfologije
L'altitudine medie d'u continende jè pare a cirche 600 ; le aree ce stonne a quote cchiù piccele de le 180 sonde relativamende picche, accusì cumme picche sonde le zone cchiù ìrte de 3000 m.
'U continende pò essere scucchiáte 'n dò aree sciugrafeche, une zone pianeggiande situate jndr'à parte settentrionale e n'otre zone de le altopiane ca tène totte 'u reste d'u continende.
Le mondagne cchiù ìrte de l'Africa stonne sembre jndre le prèsse d'a Rift Valley: sonde 'u Ruwenzori (5110 m de altitudine), 'u Kilimangiaro (5895 m de altitudine) jndr'à Tanzania e 'u Monde Kenya (5199 m de altitudine) jndr'ô state omonime. Quiste urteme sonde vulcane stutate, ma sus a le lòre cime ce stonne ghiaccie perenne. A oveststè n'otre vulcane stutate, 'u Camerun (4071 m de altitudine).
'U settentrione
Jndr'à parte settentrionale d'u continende, da l'Oceane Atlantiche fine a 'u Mar Russe, se spanne 'u deserte d'u Sahara, 'u cchiù granne deserte d'u munne (9.000.000 km²); 'a soje superficie jè principalmende pianeggiande, ma ce se iacchie pure rilieve ca arrivane a le 2.400 m s.l.m. A nord-ovest 'u desere jè delimitate d'a catene de l'Atlante e a nord-est ô scucchie da 'u Mediterraneo 'nu altopiane rocciuse ca digrade fine a 'u delte d'u Nilo. Jndr'ô meridione 'u Sahara sfume jndre n'aree pianeggiande mmienze-aride chiamate Sahel. 'U clime jè tipicamende mediterranee a 'u nord, cu estate assaje calde e secche e inverne mite e umide.
Coste e isole
'U sviluppe costiere d'u continende jè ridotte a 'na lunghezze comblessive de cirche 26.000 km (L'Europe, cu 'na superficie ttrè vote cchiù picche, tène cirche 32.000 km de coste). 'A coste se presende combatte, prive de penisole e 'nzenature de dimensione rilevande. Verse nord, sus a 'u Mar Mediterraneo, ce stonne dò 'mbortande gurfe: 'u Gurfe d'a Sirte nnanze 'a Libia e 'u Gurfe de Gabes nnanze 'a catene de l'Atlante.
Le coste sonde scoscese, cu rilieve ca potène arrivà spesse fine a 'u mare. Coste pianeggiande se potène vide jndr'à Libia e jndr'ô Egitto, addò le coste sonde vasce e sabbiose e spesse deserteche, accusì cumme jndr'à Mauritania, Somalia e Namibia. Luènghe le coste d'u Gurfe de Guinea e d'u Mozambico stè 'u sviluppe de palude e acquitrine, e banghe sabbiose facene deventà assaje difficele 'a navigazziune.
L'uniche isole de granne dimensione jè 'u Madagascar, 'a quarte cchiù granne isole d'u munne; isole de dimensione minore se potène vide luènghe 'a granna parte d'a coste. Ce sonde arcipelaghe de piccele isole sia sus a 'u versande de l'Atlantiche cumme: Madeira, Canarie e Cape Verde. Stè pure n'otre isole sus 'a coste d'a Tanzania: Zanzibar.
Idrografije
'A fascie cendrale d'u continende, addò le chiogge sonde regolare, forme 'nvece 'na zone esoreiche, ce segnefeche cu corse d'acque ca sfociane jndr'ô mare, principalmende jndr'ô Oceane Atlantiche, cumme 'u jume Niger e 'u jume Congo. 'U Niger (4.160 km de lunghezze) nasce da 'u rilieve d'u Fouta Djalon e sfocie cu 'nu granne delte jndr'ô gurfe de Guinèe. 'U fiume Congo, de 4.200 km de lunghezze, sfocie jndr'ô Oceane Atlantiche e dà 'u nome a le dò repubbleche ca se spannène sus a le soje rive ('a Repubbleche d'u Congo e 'a Repubbleche Democrateche d'u Congo). Le numerose affluende d'u Congo ('u cchiù 'mbortande jè 'u Kasai) formane 'nu assaje granne bacine fluviale. Jndr'à parte cchiù meridionale scorrone l'Orange, ca sfocie jndr'ô Oceane Atlantiche, e 'u Zambesi, l'uniche granne fiume ce sfocie jndr'ô Oceane Indiane.
'U prengepàle fiume africane jè 'u Nile cu 'u soje affluende Kagera, ce jè state fine a picche timbe fà pure 'u fiume cchiù luènghe d'u munne (6.671 km) superate 'n timbe recende da 'u Rio de le Amazzone (6.868 km). Le soje sorgende sonde jndr'à l'Africa equatoriale, de addò venène le dò rame prengepàle: 'u Nile Azzurre, ca nasce da 'u altopiane Etiopiche, e 'u Nilo Vianghe, emissarie d'u Laghe Vittoria de cui 'u tributarie, 'u Kagera, origine da le altopiane d'u Burundi. 'U Nile attraverse l'Afriche nord-oriendale e quanne raggiunge 'u Mediterraneo sfocie cu n'ambie foce a delte. 'U fiume jè canosciute pè 'u lime, terre ca faceve deventà fertile 'a distese sahariana e ca favorì 'u sviluppe d'a civiltà egizie; pè quiste motive l'Egitte ere 'n timbe andiche chiamate "done d'u Nilo". 'A costruzione d'a dighe de Assuan aví permesse 'a creazione de 'nu granne bacine artificiale, 'u laghe Nasser; 'a terre fertile sprusce sus a 'u funne d'u laghe e jè necessarie ausare fertilizzande pè mègghiorare 'a rese de le terrene.
Ambiende naturale
L'Africa presende 'na granne varietà de ambiende ed ecosisteme, assaje de le quale sonde uniche a 'u munne.
'A parte settentrionale d'u continende jè occupate pè 'na granna parte da 'u gegantesche deserte d'u Sahara, mendre a sud de quiste, l'ambiende jè cuperte 'n prevalenze d'a 'a granne savane, le immense distese erbacee tiatre de granne safare pè turiste.
Jndr'à zone equatoriale, particolarmende jndr'ô bacine d'u Congo, ce sonde 'nvece le granne foreste tropicale, spannute pure sus a 'na bbuène parte d'a zone d'u Gurfe de Guinea. Otre aree deserteche se potène vide jndr'à zone d'u Corne d'Africa e jndr'à zone sud-ovest d'u continende, addò se trove 'u granne deserte d'u Kalahari.
L'estreme parte nord-ovest d'u continende, 'a zone settentrionale de Algerie,Tunisie e Marocco, e 'a punde meridionale, tènene ambiende tipicamende mediterranee.
Clime
'U clime d'u continende africane jè generalmende calde, pure ce cu variaziune assaje notevole a seconne de le zone. L'estreme stuezze settentrionale d'u continende tène 'nu clime mediterranee, cu estate secche e inverne umide. 'U reste d'u Nordafriche tène 'nu clime deserteche o semideserteche, mendre ce se face nnanze a l'equatore 'u clime se face tropicale, e jndr'à zone de l'equatore jè assaje umide; jè aqquà ca se registre 'u massime de precipitaziune a l'anne. 'U clime retorne deserteche o semideserteche jndre zone d'u Corne d'Africa e d'u Kalahari, mendre jè prevalentemende tropicale jndr'ô Madagascar. Clime de ìrte mondagne stonne jndr'à zone d'u altopiane Etiopiche e sus a le vette cchiù ìrte cumme 'u Kilimangiaro e 'u Ruwenzori. Le temberature sonde generalmende assaje elevate.
Faune
L'Africa jè famuse 'n totte 'u munne pè 'a varietà e l'unicità de le animale ca 'a popolane. Jndr'à Africa stonne assaje specie de Feline, cumme 'u lione, 'u leoparde, 'u serval, 'u gheparde e ssaje specie de gatte selvateche. Sonde presende pure specie de canide cumme le licaone e le sciacalle. Assaje diffuse jndre foreste sonde le granne scimmie antropomorfe cumme le scimpanzé e le gorille, mendre otre primate popolane pure le praterie, cumme le mandrille, le amadriade e le scimmie leoparde. Le granne savane sonde 'u regne de le granne erbivore cumme le giraffe, le elefande, le rinoceronde, e de le granne mandrie de bufale, gnu, zebre, gazzelle, impale e antilope de varie specie. Le granne deserte sonde popolate da dromedarie, orice, fennec, viperide. Prèsse le granne fiume stonne ippopotame e coccodrille.
Le savane sonde percorse pure da le struzze e sorvolate da varie specie de avvoltoie. Otre a quiste jndr'à Africa ce sonde assaje specie de acidde. Particolarmende jndr'ô Madagascar stè 'nu ecosisteme granne assaje, uniche a 'u munne cò 'nu numere 'mbressionande de volatile. Queste straordinarie faune jè trasute jndr'à leggende ed aví ispirate, 'nzieme a le spettacolare paisagge naturale d'u continende, assaje opere letterarie e cenematografeche. Quiste faune hagghie pure fatte venè jndr'à storie migliaie de cacciature - specialmende occidendale - ca onne pigghiate parte a 'nu sbuenne de battute d'a cosiddette caccie grosse. 'Mbrà le personagge cchiù famuse sedotte da 'u fascine selvagge d'a caccie grosse jndr'à Africa non ge se potène scurdà Theodore Roosevelt e Ernest Hemingway.
Principalmende dope l'avvende de le Europee, 'a caccia jè state 'na 'mbortande concause d'u progressive depauperamende d'a biodiversità africane. Jndr'à Africa stonne mò granne parche naturale e assaje aree protette pè preservare le assaje specie ce sonde a rischie, ma pure queste reserve onne granne difficoltà a opporse a 'u bracconaggie. 'Mbrà le parche cchiù famuse se recordane 'u Serengeti e 'u Ngorongoro (jndr'à Tanzania), 'u Tsavo e 'u Masai Mara (jndr'ô Kenya), 'u Kruger (jndr'ô Sudafriche) e 'u Chobe e 'a reserve d'u Delta de l'Okavango (jndr'ô Botswana).
Storie
L'Africa jè generalmende conziderate 'a culle de l'umanità; le cchiù andiche reperte umane sonde 'nfatte state scuperte jndr'à Africa subsahariane.
'U Sahara hagghie costituite 'nu elemende assaje 'mbortande jndr'à evoluzione storeche d'u continende. Mendre 'a storie de le popole d'u Nordafrica se aunisce cu quedde de l'Europe e d'u Medie Oriende, 'na granna parte de l'Africa subsahariane aví cu 'u reste d'u munne rapporte assaje ridotte, spesse limitate a 'u fenomene d'a tratte de le schiave gnure da parte de le mercande arabe ca stavane jndr'ô Oceane Indiane. L'influsse arabe aví pure 'nu rilieve jndr'ô sviluppe de alcune aree isolate de le coste oriendale de l'Africa (pè esembie Zanzibar e 'u Madagascar).
'A prime circumnavigazziune de l'Africa pòte essere state combiute da le Fenice 'ndorne a 'u 600 a.C.. Erodoto dìce ca 'u re egizie Necao (o Neco) inviò, jndre quedde epoche, 'na spediziune fenicie 'n esplorazziune luènghe 'a coste africane. 'U sckife fenicie se spanne verse sud e face retorne, ttrè anne dope, da ovest, trasute accussì da 'u Stritte de Gibilterra. Erodoto accusì dìce: "'U re d'Egitte Neco (...) inviò le Fenice sus a de le sckife cu 'u combete de passè attraverse a le Colonne d'Eracle sus 'a vie d'u retorne, fine a scè jndr'ô mare settentrionale e accusì jndr'ô Egitte. Le Fenice, pè quiste, partite da 'u Mare Eritreo, navegavane jndr'ô mare meridionale; (...) accusì ca a 'u terze anne dope dò passate 'n viaggie doppiarone le Colonne d'Eracle e onne arrivate jndr'ô Egitte"
- Erodoto, Storie - Libbre quarte
'U storeche greche jè tuttavie scettiche riguarde a 'u fatte ca le 'mbrese fòsse state veramende combiute. Le Fenice, 'nfatte, dicerene de essere sicure ca, quanne onne doppiate l'estremità meridionale d'u continende, 'u sule, a mezzadìe, stave a 'ndicà 'u nord 'nvece ce 'u sud. Pè Erodoto quiste aneddote faceve devendà picche credibbile le 'ndere resocunde d'a spediziune fenice: "E dicerene pure particulare attendibbile pè quacche d'otre ma non pè me, pè esembie ca jndr'à circumnavigazziune d'a Libie se erene trovate 'u sole sus 'a destre"
Tuttavie ôsce se sacce ca, jndr'ô emisfere australe, 'u sule, jndr'ô punde cchiù ìrte d'u soje percorse jndr'ô cìele, segnále effettivamende 'u nord (tande jè vere ca le meridiane boreale onne 'u gnomone oriendate 'n direziune opposte respette a quedde australe). Quiste nozione ere scanosciute a ô storeche greche ca tenève esperienze sulamende d'a Zone temberate settentrionale d'u munne. De conseguenze 'a notazione fenice, accusì contrastande cu le canoscenze d'u timbe, pote quagghiare effettivamende 'na prove ca quedde andiche spediziune venè fatte realmende e realizzò 'a prime circumnavigazziune d'u continende africane.
Le prime condatte 'mbrà Africa sub-sahariane ed Europe sonde risalende a 'u XIV sèchele cu l'arrive de le prime esplorature europee, ca se vedèrene nnanze principalmende a regne de tipe tribale. Le rapporte 'mbrà le Europee e le popule sub-sahariane fùrene certamende assaje comblesse e difficele da riassumere, 'na vote pacifiche e n'otra vote sanguinose; 'n generale, tuttavie, 'a superiorità tecnologgeche de le Europee mise le popule africane jndre 'na posiziune nettamende subordinate respette a le nuève arrivate de pelle vianghe.
'U ruole d'u Purtugalle jndr'à l'esplorazziune de le coste de l'Africa
'A naziune europee ca prime de le otre combrese 'u valure d'a navigazziune 'ndorne a 'u continende africane fù 'u Purtugalle. Jndr'ô XV sèchele 'u Purtugalle ere 'nu Paise 'n cerche de nuève territorie; 'u pringipe Errìche, figghie d'u re Giuànne I d'u Purtugalle, jndr'ô 1414 aví convinde 'u attàne a partì pè 'na cambagne jndr'à Africa settentrionale. Jndr'ô 1415 pigghiò 'a cetate de Ceuta, jndr'ô Marocche settentrionale, aprenne accusì 'a vie a nuève possibilità de sviluppe commerciale.
Pè 'u fatte ce jè 'a cchiù occidendale de le putènze europee, 'u Purtugalle ere, de conseguenze, 'a cchiù svandaggiate jndr'ô accattare preziose spezie e merce proveniende da l'Estreme Oriende. 'U percorse ca le mercanzie onne dovute combiere luènghe 'a Vie d'a Sete ere cchiù luènghe, e de conseguenze suggette a 'nu cchiù granne numere de 'ndermediarie, ognune de le quale vuleve naturalmende avè 'a proprie somme de ternise. Inoltre, 'nu percorse tortuose e prolungate ere esposte a assaje cchiù possibbeletà de attacche da parte de le predone e assaje cchiù penalizzate d'a difficoltà doganale, causate pure da le barriere ca le Ottomane, ca se stavane a rafforzà sembre de cchiù sus a le coste d'u Mediterraneo, opponevane a le traffeche de le naziune crestiáne.
Totte quiste raggione onne spinde 'u pringipe Errìche a mannà assaje spediziune luènghe 'a coste africane, jndr'ô tentative de scuprì 'nu passaggie a sud est ca facesse 'n mode ca pe 'u piccele regne se aprisse 'na nuève, esclusive vie verse l'Oriende. Quiste le valse 'u appellative de Navigature, e 'u uagnune de Purtugalle, pure ce non g'avesse mai pigghiate parte direttamende a le esplorazziune da jidde disposte, passe ad 'a storie cu 'u nome de Errìche 'u Navigature (1394 - 1460).
Seconne 'a storiografije tradizionale, 'a forte volontà de Errìche jndre le confronde de le nuève esplorazziune se face concrete jndre 'a istituzione de 'nu vere e proprie cendre marittime pè 'a navigazziune, a Sagres, jndr'ô sud d'u Paise (Scole de Sagres). Aqquà erene addestrate le equipagge, sperimendate nuève tècneche de navigazziune, penzate nuève tipe de sckife. Assaje spediziune traserene sembre cchiù luènghe 'a coste occidentale de l'Africa, spannendose, prime ca Errìche murì jndr'ô 1460, fine ad 'a foce d'u fiume Gambia, dope aví percorse ben ttremile chilometre 'ndorne ad 'a curvature occidentale d'a coste africane jndre direzione sud ovest. 'N realtà, quiste non g'ere ca 'na piccele frazione d'a coste de l'Africa occidentale. 'A politeche espansionisteche de Errìche fù mandenute da 'u re Giuànne II de Purtugalle (1455 - 1495), ca salì sus a 'u trone jndr'ô 1481. Già jndr'ô 1470 le sckife purtughese avèrene rilevate ca, dope aví scè 'nnanze a luènghe verse sud ovest fine ad 'a foce d'u fiume Gambia ('n corrispondenze d'u attuale Senegal), 'a coste africane piegave a l'inizie a sud est e pò 'n mode assaje decise ad est; quiste fatte faceve spere ca 'a parte meridionale d'a terreferme fòsse state ormai raggiunde e ca, de addà a picche, sarebbe state possibbele resalì luènghe 'a coste oriendale, verse 'u Corne d'Africa.
Ma, jndr'ô 1472, cu granne disappunde, le navigature scuprirene ca 'u profile continendale, dope ca s'aví spinde pè otre tremile chilometre verse est, oltre 'a foce d'u fiume Niger, ripiegave nuovamende a sud: 'u continende gnure sembrave ca non g'aví 'na fine.
Cu 'u scope de stabbelì quale fòsse 'a vere forme de l'Africa, 'n mode da capirì pè quanne angore fosse necessarie spannerse a sud prime de arrivà a l'estremità meridionale, Giuànne II manne accussì, jndr'ô 1487, 'na spediziune sus 'a coste oriendale, quindi attraverse 'u Mar Russe. A 'u cumanne de Pedro d'u Corvilâo, le esploratore se spannerone fine ad 'a foce d'u Zambesi, jndr'ô Mozambico. Da le calcule ca jidde face, 'a spediziune de Corvilâo scuprì ca 'u continende africane avéve da essere larghe cirche 6400 chilometre jndr'à parte settentrionale e sule 2400 chilometre jndre zone meridionale fine a quidde momende raggiunde da le sckife purtughese; accussì puteve essere ca l'Africa se 'ndìlechesse sembre de cchiù e ca, prime o pò, sarebbe finite a punde.
Jndr'ô stesse anne 'n cui Corvilâo stave a fà le soje rilieve, Bartolomeu Dias guidave 'na nuève spediziune da 'u late ovest, spannendose cchiù a sud de totte le soje predecessore, e avenìe purtate angore cchiù a sud da 'na tembeste. Quanne 'u timbe s'aví calmate, le omme scuprirene ce se iacchievane jndr'ô mare apirte: 'a coste de l'Africa non g'ere cchiù 'n viste. Accusì onne pundate prime verse est, addò però non ge vedene 'a terre; accusì penzarone de returnare a nord; e aqquà, 'u 3 febbrare 1488, scuprirene ca l'andamende d'a coste ere cangiate. Accusì, dope otre 4090 chilometre, 'u profile d'u continende se sviluppò chiaramende verse nord est, e Dias capì de aví superate 'u punde cchiù meridionale de l'Africa, e returne rrete. Quanne jidde passe n'otra vote pè 'u punde ca, jndr'à tembeste le ere scappute, Dias ô chiame "Cape de le Tembeste", pè recurdà le circostanze d'a scuperte; ma, quanne 'a flotte face returne, Giuànne II ribattezzò 'u promondorie Cape de Bbuène Speranze (Cabo da Boa Esperança), nome cò cui jè angore ôsce chiamate quiste punde sciugrafeche d'u continende Africane.
Grazzie ad 'a caparbie volondà de aprì 'na nuève vie commerciale verse oriende, ce s'aví tenute indatte attraverse le vare cangiaminde sus a 'u trone reale, 'a corone purtughese pigghie 'nu ruole de prime ordene jndr'à scene de le putènze europee, putenne condrollare 'u monopolie d'a tratte marittime fine a l'Indie, attraverse l'Oceane Atlantiche e l'Oceane Indiane. Tramite 'a creazione de staziune commerciale ce stonne 'n punde chiave pè 'a navigazziune, picche omme e sckife putevane condrollare granne stuezze de coste.
'U colonialisme
A partire da 'u XV sèchele le Europee onne fatte le prime passe jndr'à canoscenze de l’Africa Subsahariane. Pè le ttrè sèchele successive, tuttavie, 'a presenze europee se limite ad 'a reggione costiere d'u Gurfe de Guinea, jndre cui ha state scritte une de le paggene cchiù triste d'a storie de l’Africa e d'u munne: 'a tratte de le schiave. Da le puerte de l’Africa Occidentale pè assaje sèchele sonde partite 'nfatte le sckife ca, cò 'u lòre careche umane, se spannevane verse le Americhe, addò jndre 'na vite assaje dure spese jndre piantaggione se conzume l’esistenze di miglione de Africane. 'A fase de colonizzaziune cchiù intense s'aví però jndr'ô 800: a partì da quiste periodo e fine a le anne d'a Seconne Uerre Mundiale, Purtughese, Frangise, 'Nglise e pò angore Belge, Tedesche e, pè urteme, Tagliàne, se ménarone jndre 'na sorte de violende gare de conguiste ca le vide spesse condrapposte jndre scondre assaje dure.
L’epoche coloniale hagghie lassate tracce profunne jndr'ô continende. 'U colonialisme aví pure profondamende influite sus a l’economije d'u continende. 'U sfruttamende de le ricchezze minerarie e forestale hagghie provocate l’alterazione de le equilibre ambiendale e de le tradiziune. 'A frageletà politeche de l’Africa jè dimostrate pure da le avvenimende cchiù recende. Jndre urteme vinde anne, nfatte, reggime dittatoriale e uerre civile onne spesse concorse a face 'nzanguenare 'u continende: da l’Angole a 'u Mozambico, da l’Etiopie a 'u Sudan, d'a Liberie ad 'a Sierre Lione, fine a 'u terribbele genocidie d'u ’94 jndr'ô Ruanda e a le conflitte angore 'n corse, l’Africa condinue ad essere martoriate da esplosione de odie e de viulenze, cui sovende non ge sonde estranee le 'nderesse de le Paise ricche d'u Nord d'u Munne.
Politeche
Da le 'ndipendenze, assaje state africane onne canosciute forte 'nstabbeletà, spesse sfociate 'n viulende lotte pè 'u putere e uerre civile, sie jndre ogne State, sie 'mbrà State cunfinande. Parte de quiste probleme potène essere conziderate cumme eredità d'u periode coloniale, cu 'u soje lassete de guverne e confine naziunale ca non g'erene rappresendative de le realtà locale. Le confine coloniale, 'nfatte, onne spesse scucchiáte artificialmende popolaziune omogenee o, pescie, onne costrette ad 'a coabitaziune etnie tradizionalmende rivale.
'A situaziune economeche-sociale, specie jndr'à Africa sub-sahariane, jè une de le cchiù comblicate d'u Pianete. Se quacche State, cumme 'u Sudafriche e 'u Botswana, se mittene 'n evidenze cumme denameche realtà economeche, pure ce segnate da forte disuguaglianze sociale, otre State onne addiritture viste 'u PIL pro capite devendà sembre cchù vasce jndre urteme anne. L'aumende assaje notevole d'a popolaziune e 'u spannerse de l'AIDS, oltre a le frequende siccità e a l'instabilità politeche, sonde alcune de le cause de quiste 'nscuresciutemende.
Demografije
'A posiziune de l'Africa jndre l'ecumene tène 'na granna 'mbortanze jndr'ô studie de le lènghe, de le culture e de le società africane. 'A 'npossibbeletà de scè nnanze jndr'ô Sahara 'a scucchie naturalmende e culturalmende 'n dò entità assaje deverse: Africa vianghe e Africa gnore. 'N timbe cchiù recende l'nvasiune arabe ed europee onne cangiate 'nu sbuenne de cose: se parle però prevalentemende de cangiaminde culturale. 'Mbrà le gruppe etniche indigene d'u Nord Africa non ge mangane elemende europoide cumme le Berbere, cui se sonde aggiunde de recente 'nu certe numere de Arabe.
Jndr'à Africa subsahariane 'a cchiù granna parte de le abitande tène 'a pelle gnora. Le State d'u Zimbabwe e d'u Sudafriche tèneno 'na piccele, ma segnefecative, presenze de gruppe vianghe ed asiateche: le prime sonde le accussì ditte afrikaner, le seconne venenne jndr'à l'epoche coloniale pè condrebbuì a le fatije pubbleche effettuate jndre chidde paise. 'N particulare l'Africa gnore tène 'nvece varie gruppe etniche, classificate generalmende 'n quiste mode:
Quiste urteme dò gruppe sonde spesse canosciute cu 'u nome de Bantu. 'Nu puèste a sé onne le Pigmee ca stonne specialmende jndr'à Africa cendrale, e le Boscimane ca stonne jndr'ô deserte d'u Kalahari. Ce stonne pure le Ottentotte. L'Africa cunde 920.000.000 crestiáne cu 'na denzetà de 28ab/km2. 'U tasse de crescite annuale jè cchiù d'u 2% e jè 'mbrà le cchiù ìrte jndr'ô munne, pure ce 'u tasse de mortalità infandile reste ìrte.
Santu Lussurgiu
Santu Lussurgiu éte 'nu comune tagliáne de 2.664 crestiáne.
Torine de Sangre
Torino de Sangro (in tagliàne Torino di Sangro) éte 'nu comune tagliáne de 3.099 crestiáne.
Afriche
Naziune
Jndr'à Afriche stonne 53 State 'ndipendente:
Caprarola
Caprarola éte 'nu comune tagliáne de 5.388 crestiáne.
Afriche
Naziune
2 Naziune ca volene 'u riconoscimende 'ndernaziunale e le 'ndipendenze:
e 3 territore spagnole:
Friuli-Venezia Giulia/Barése
'U Friule-Venezie Giulie jé na reggione tagliáne. 'U capeluche jé Trieste.
ISO 3166-2:SK
Liste de le codece
Arrengàte pe nome
Pieve di Cento
Pieve di Cento éte 'nu comune tagliáne de 6.653 crestiáne.
Germanie
"'A reggione settendrionale, quanne cchiù lundane da 'u cavede d'u sole e ghiacciate pu fridde de le neve, tande cchhiù jè salutare pu cuèrpe umane e bbone pe propagà le stirpe. Accussì succede ca 'nu sbuènne de popole àvene origgene sotte a l'Orse, ca totte quedda reggione adda essere chiamate Germanie"
- Paolo Diacono, Historia Langobardorum, VIII sec.
'A Germanie, ufficialmènde Repubbleche Federale de Germanie (jndr'ô tedesche: Bundesrepublik Deutschland), jè 'nu State membre de ll'Aunìone europèe acchiate jndr'à ll'Europe cendre-occidentale.
Confine a Nord ccu 'a Danemarche e jè vagnate da 'u mare d'u Nord e da 'u mar Baltiche, ad est confine ccu 'a Pulonie ed 'a Repubbleche Ceche, a sud con Austrie e Svizzere, e ad ovest ccu Frange, Lussemburghe, Belge e Pajèsere Vasce. 'U territorie d'a Germanie copre 'na superficie de 357.023 km² e jè caratterizzate da 'nu clime temberate. Ccu cchiù de 82.438.000 miglione de crestiáne, jè 'u cchiù populate 'mbrà lle statère membre de ll'Aunìone europèe, e pe' destinazione de ll'immigrazione 'ndernazionale ète 'u terze paise ad 'u munne.
'A reggione denominate ôsce a die Germanie ha state javitàte da assaje popule germaneche, canosciute e documendate già da 'u 100 a.C. Accumenzanne da 'u X sèchele quiste territorie tedesche costituirene 'a vanne cendrale d'u Sacre Romane 'Mbere ca se protrasse sutte assaje forme fine ad 'u 1806. Jndr'ô curse d'u XVI sèchele, 'u nord d'a Germanie devènde 'u cendre d'a Reforme protestande. Cumme muderne state naziunale 'u paise avène aunifecate jndr'ô 1871 nnande 'a Uerre franco-prussiane. Jndr'ô 1949, nnande 'a seconne uerre mondiale, 'a Germanie avène scucchiáte jndre dò statère separate – Repubbleche Democrateche Tedesche (DDR - Germanie Oriendale) e Repubbleche Federale de Germanie (Germanie Occidentale) - longhe le linee de occupazione alleate. Le dò statère se reaunifecarene sule jndr'ô 1990. 'A Germanie Occidentale ha state 'nu membre funnatore d'a Comunetate economeche europee (CEE) jndr'ô 1957 (ca hé devendate Aunìone europèe jndr'ô 1993). Pigghie parte da 'u 1995 a lle accorde de Schengen e ha adottate 'u ternise uneche europèe, l'euro, jndr'ô 2002 sostituènne d'u marche tedesche (Deutsche Mark - DM).
Suddivisiune amministrative
'A Germanie jè scucchiáte jndre sedice statère federate (jndr'ô tedesche Bundesländer ad 'u sing. Bundesland me cchiù spesse chiamate Länder, sing. Land):
Alcune de le Länder sonde scucchiáte jndre destritte guvernative.
A cause de lle prubblème economeche de le Länder oriendale sonde ôsce a die 'ngurse de le 'ngazzàminde ccu aunisce alcune de lòre jndre endetate cchiù granne. Se prevede l'aunificaziune de Berline cccu 'u Brandeburgo e quèdde de Amburgo ccu 'u Meclemburgo-Pomerania Occidentale ed 'ô Schleswig-Holstein.
Cetate prengepále
Le prime 15 cetate tedesche pe' numere de crestiáne (2010) sonde:
Puertecannone
Puertecannone (in tagliàne Portocannone) éte 'nu comune tagliáne de 2.544 crestiáne.
Classifeche d'a qualità d'a vite, 2010
Queste jè 'a classifeche d'a qualità d'a vite d'u 2010, pubblecate 'u 6 decemmre 2010 da 'u quotidiane finanziarie Il Sole 24 Ore.
Sanza
Sanza éte 'nu comune tagliáne de 3.007 crestiáne.
Sala Monferrato
Sala Monferrato éte 'nu comune tagliáne de 446 crestiáne.
Fornelli
Fornelli éte 'nu comune tagliáne de 1.982 crestiáne.
Sorbo San Basile
Sorbo San Basile éte 'nu comune tagliáne de 932 crestiáne.
Cepagatti
Cepagatti éte 'nu comune tagliáne de 9.763 crestiáne.
ISO 3166-2:BW
ISO 3166-2:BW ète 'n'ISO stàndàrd ca dìce le codece sciugrafece: Jè 'nu sotto 'nzieme de l' ISO 3166-2 ca s'applechesce a 'u Botswana.
Caprauna
Caprauna éte 'nu comune tagliáne de 133 crestiáne.
Toritte
Toritto éte 'nu comune tagliáne de 8.815 crestiáne.
Salaparuta
Salaparuta éte 'nu comune tagliáne de 1.835 crestiáne.
Salandra
Salandra éte 'nu comune tagliáne de 3.190 crestiáne.
Bondo
Bondo éte 'nu comune tagliáne de 667 crestiáne.
Torlino Vimercati
Torlino Vimercati éte 'nu comune tagliáne de 296 crestiáne.
Sorbo Serpico
Sorbo Serpico éte 'nu comune tagliáne de 566 crestiáne.
Saonara
Saonara éte 'nu comune tagliáne de 9.399 crestiáne.
Portoferraio
Portoferraio éte 'nu comune tagliáne de 12.020 crestiáne.
Provinge de Venezia
'A Provinge de Venezia ète na provinge d'u Veneto de 855.806 crestiáne. 'A provinge de Venezia ète affacciate a est sus a 'u Mar Adriatico, e confine a nord-est 'a provinge de Udine e de Pordenone, a sud cu quedde de Rovigo e a ovest cu quedde de Padova e de Treviso.
Sanzeno
Sanzeno éte 'nu comune tagliáne de 906 crestiáne.
Ceppaloni
Ceppaloni éte 'nu comune tagliáne de 3.449 crestiáne.
Crestiáne famose
Clemente Mastella
Caprese Michelangele
Caprese Michelangelo éte 'nu comune tagliáne de 1.671 crestiáne.
Cetate de San Marine
Cetate de San Marine, canosciute pure cumme San Marine e, jndr'ô luèche, a Cetate (jndr'ô romagnole San Marèin o San Maroin), jè 'a capitale d'a Repubbleche de San Marine, ca se iacchie sus 'u monde Titane.
Caratteristeche
Jè 'a terze cetate d'u Paise (dope Borgo Maggiore e Dogana, frazione de Serravalle) e pure 'u capeluèche d'u castièdde omonime (4493 crestiáne, stime 2003, cu 'na estenzione de 7,09 km²), ca combrende pure quacche frazione 'mbrà cui Murata.
Storie
'A leggende fàce nascere 'a funnaziune d'a Cetate de San Marine ad 'u 301 pè mane de San Marine diacone. Dope avè pigghiate 'nu statute comunale jndr'ô 1295 spannè 'u soje territorie fine ad arrevà jndr'à lle odierne confine jndr'ô 1463 dope le battagghie condre le Malatesta.
Luèche de 'nderesse
'U Palazze Pubbleche jndr'ô stile neogotiche, fu requagghiate sus a le funnaziune de l'origgenale "Parva Domus Communis" jndr'ô stile romaniche da l'architette Francesco Azzurri (1894), 'a Basileche de San Marine, 'a Chiese de San Frangische cu 'nzieme 'a Pinacoteche-Musee d'u XIV sèchele, 'a Chiese de San Pitre, 'u Musee de state, l'Ara de le Volondarie, 'u Teatre Titano. Inoltre sonde visitabbèle dò de le ttrè torre sus 'u Titane.
Patrimonie de l'aumanità
Partenne da 'u 2008 'u cindre storeche jè state 'nzerite da l'UNESCO 'mbrà le patrimonie de l'aumanità, 'n coppie cu 'u Monde Titane. 'A motivaziune date da 'u comitate parle de "testimonianze d'a condinuità de 'na repubbleche lìbbere fine da 'u Medioève". Particolarmènde sonde state iscritte jndr'ô patrimonie: torre, mure, puèrte e bastione, 'a basileche de San Marine de l'Uèttecinde, alcune convènde d'u XIV e XVI sèchele, 'u Teatre Titano d'u XVIII sèchele ed 'u Palazze Pubbleche d'u XIX sèchele.